Natura 2000
<s>Natura 2000 je ekološka mreža zaštićenih područja važnih za očuvanje ugroženih vrsta i stanišnih tipova Evropske unije.</s>

<s>Karakteristike
Cilj mreže je očuvati ili vratiti dobre uvjete za više od hiljadu ugroženih i rijetkih vrsta i za oko 230 stanišnih tipova u 27 500 zaštićenih područja.</s><s>Protežeći se na 18% kopnenog područja EU i više od 8% njezina morskog teritorija, Natura 2000 je najveća koordinirana mreža zaštićenih područja na svijetu.</s><s>Nudi utočište najvrjednijim i najugroženijim vrstama i staništima u Evropi.</s>

<s>Područja mreže Natura 2000 posebno su određena u svrhu zaštite ključnih područja za skupine vrsta ili stanišne tipove navedene u Direktivi o staništima i Direktivi o pticama.</s><s>Za te se vrste odnosno staništa smatra da su od evropske važnosti jer su ugrožene, ranjive, rijetke, endemske ili predstavljaju izvanredne primjere tipičnih karakteristika jedne od evropskih devet biogeografskih regija ili više njih.</s><s>Ukupno postoji otprilike 2000 vrsta i 230 stanišnih tipova za 
koje je potrebno odrediti ključna područja kao područja mreže Natura 2000.</s>

<s>S druge strane, rezervati prirode, nacionalni parkovi ili druga područja zaštićena na nacionalnom ili regionalnom nivou formirana su isključivo u skladu sa nacionalnim ili regionalnim zakonima, koji se mogu razlikovati između zemalja.</s><s>Područja mogu biti određena za različite namjene i mogu se odnositi 
na vrste/staništa koji nisu predmet mreže Natura 2000.</s>

<s>Takva područja nemaju isti status kao područja mreže Natura 2000.</s><s>Međutim, može se dogoditi da su neka nacionalna ili regionalno zaštićena područja ujedno određena i kao područja mreže Natura 2000 jer su i važna područja za vrste i staništa od evropskog značaja.</s><s>U takvim se slučajevima primjenjuju odredbe direktiva 
EU, osim ako su nacionalnim zakonodavstvom predviđena stroža pravila.</s>

<s>Natura 2000 je mreža centralnih mjesta za razmnožavanje i odmor rijetkih i ugroženih vrsta, te nekih rijetkih tipova prirodnih staništa koji su zaštićeni sami po sebi.</s><s>Proteže se kroz svih 
27 zemalja EU, kako na kopnu tako i na moru.</s><s>Cilj mreže je osigurati dugoročni opstanak najvrjednijih i najugroženijih evropskih vrsta i staništa, navedenih u Direktivi o pticama i Direktivi o staništima.</s>

<s>Historija</s>

<s>Natura 2000 osnovana je 21. maja 1992. kad su odobrene Direktiva EU o staništima i program LIFE.</s><s>Ta Direktiva zajedno s Direktivom o pticama (usvojena 1979.) postala je temelj mreže zaštićenih područja EU Natura 2000.</s><s>Sve tri velike evropske zvijeri, medvjed, vuk i ris zaštićeni su u okviru Nature 2000.</s>

<s>Izvori</s>

<s>Vanjske veze</s>

<s>Natura 2000 (službene stranice Evropske komisije) 
Evropska unija
Zaštićena područja u Evropi
Zaštita prirode</s>

